Santa Elena (Ĥaeno)

Santa Elena estas hispana municipo kaj urbo apartenanta al la Provinco Ĥaeno, en la regiono Andaluzio. Ĝi estas je 742 m de altitudo kaj je 78 km norde de provinca ĉefurbo. Ĝi apartenas al la komarko Sierra Morena, konata ankaŭ kiel Comarca Histórica de las Nuevas Poblaciones de Sierra Morena, kaj Olavidia.

Estas 888 loĝantoj (laŭ INE en 2019), en municipa teritorio de 144 km².

 Geografio 
Santa Elena estas norde de la Provinco Ĥaeno, limas kun la provinco Ciudad Real. La norda parto de la municipa teritorio estas ene de la Natura Parko de Despeñaperros, kaj ĝia loko faras ĝin la plej grava pasejo en la komunikiloj inter Andaluzio kaj la Centra Altebenaĵo, pro kio ĝi ricevas la kromnomon Puerta de Andalucía (Pordo de A.).

Tra ĝia teritorio fluas la riveroj Despeñaperros kaj Campana.

Historio
La zono estis loĝata delonge. Restis prahistoriaj rokpentraĵoj kaj grava sanktejo de iberoj, nome Collado de los Jardines aŭ Cueva de los Muñecos. Tiu loko estis poste uzita de romianoj. En la municipa teritorio estas Muzeo de la Batalo de las Navas de Tolosa.

 Ekonomio 
Male al la cetero de la provinco, la ekonomio de tiu municipo nek estas centrata en la agrikulturo nek en la unukultivo de la olivarbo, ĉar apenaŭ 1% de ĝiaj teroj estas dediĉataj al kultivo. La plej parto de la municipa teritorio estas makiso, kie hegemonias la agado de arbaro kaj brutobredado, speciale de bovoj.

Pro la intensa trafiko de la zono, pro la trapasado de la Aŭtovojo de Andaluzio, la gastigado kaj la disvolvigo de la turismo pliiĝis ĝis akiri ioman gravon en la ekonomio de la zono.

 Vidu ankaŭ 
 Listo de municipoj de provinco Ĥaeno

Kategorio:Loĝlokoj de provinco Ĥaeno
Kategorio:Municipoj de Provinco Jaén